google/wiki40b huggingface dataset:
Rektor (kirkelig)

Rektor er et kirkelig embete i Den anglikanske kirke og Den katolske kirke. Embetets innhold er forskjellig i det to kirkesamfunnene.

Historie

I senantikken ble biskoper som også var verdslige herskere i byer og provinser, spesielt i Pavestatene, kalt rektorer. Det samme gjaldt de som administrerte patrimoniet, som rector Siciliae.
Ordet kunne også brukes om pastorer; dette er belagt blant annet i Gregor den stores Regula Pastoralis.

Den anglikanske kirke

I anglikanske kirker er en rektor en form for sokneprest. Av historiske årsaker blir noen sokneprester i England kalt rektorer, mens andre kalles vikarer (vicar, dvs. biskopens lokale stedfortreder). Den opprinnelige forskjellen var at en rektor beholdt tiende som sin kompensasjon for arbeidet, mens en vikar overleverte tiende til bispedømmet og fikk utbetalt lønn og bidrag til soknet. En rektor var økonomisk ansvarlig for reparasjoner av koret i kirken, mens menigheten var ansvarlig for resten av kirken; en vikar hadde ikke noe slik økonomisk ansvar. Rektorpliktene er knyttet til eiendommen, hvilket betyr at når privatpersoner kjøper kirkelig eiendom kan de få med en plikt til å reparere kirken, såkalt chancel repair liability. Dette gjelder omkring 5200 kirker i England og Wales.
I nyere tid har rektortittelen også blitt tatt i bruk for presten som leder et pastoralteam.
I Den irske kirke, Den skotske episkopale kirke og Den kanadiske anglikanske kirke har de fleste sokneprester tittelen rektor. I Den episkopale kirke i USA kalles en prest som leder et sokn som klarer seg selv økonomisk rektor, mens en som leder et misjonssokn som støttes av bispedømmet normalt kalles vikar.
På skoler som drives av Den anglikanske kirke brukes noen ganger tittelen rektor for skolens leder (tilsvarende norsk rektor i skoleverket), i stedet for den vanligere tittelen headmaster.
Beginerhusene i Hoogstraten

Historikk

Dette samfunnet fikk sitt stiftelsesbrev i mars 1380, og på den tiden var 13 beginere bosatt her. I det 16. århundre brant det flere ganger, blant annet på skjærtorsdag i 1506 da alt bortsett fra kirken brant ned. I 1534 ble en mur bygget rundt beginerhusene.
I begynnelsen av det 17. århundre bodde to beginere her, men antallet økte slik at på høydepunktet, i 1664, hadde antallet steget til 160. Den franske revolusjon for årsaket en kraftig tilbakegang, det gikk så langt at kirken ble omgjort til låve for lagring av høy.
I 1972 døde den siste av beginerne, Johanna van den Wijngaard.
Frem til 1991 forfalt beginerhusene. I denne perioden var det kun kirkens interiør som ble restaurert, den ble brukt og brukes til gudstjenester. En gruppe boeboere fra Hoogstraten gikk i 1991 sammen og opprettet non-profit-organisasjonen Het Convent, dens mål var å bevare klosteret. I juni 1992 fikk de beginerhusene på en åremålskontrakt på 99 år. Deretter ble en selv-finansiert restaurering startet, på slutten av 1997 var alle husene ferdig restaurert og fra da av er alle bebodd.
Methion melas

Utseende

En middelsstor (vingespenn ca. 30 millimeter), mørkt rødbrun smyger, helt ensfarget bortsett fra at forvingens bakkant på undersiden er lyst gulbrun.

Levevis

De aller fleste har larver på gress eller andre enfrøbladete planter.

Utbredelse

Arten er utbredt i det sørlige Mexico og Guatemala.
Dubiefostola

Utseende

En middelsstor, avlang, blankt rødbrun trebukk. Pronotum har et par nyreformede, gulaktige flekker, dekkvingene to par svarte flekker. Antennene er tynne og noe lengre enn kroppen. Pronotum er firkantet, betydelig innsnevret ved roten. Dekkvingene er nesten jevnbrede, kraftig punkterte. Beina er middels lange, rødlige, lårene på mellom- og bakbeina svarte i spissen.

Utbredelse

Arten er kjent fra Fransk Guyana og Brasil.
Chicago White Sox

Historie

Chicago White Sox var opprinnelig Sioux City Cornhuskers av den Western League.  I 1894, Charles Comiskey kjøpte laget og flyttet det til St. Paul, Minnesota, og det ble St. Paul Saints.  I 1900, han flyttet laget til Chicago, og det fikk navnet White Stockings, etter det tidligere navnet av Chicagos lag i National League, Chicago Orphans, (nå Chicago Cubs).
Ett år senere, i 1901, den Western League ble den ny American League.  I den første sesongen, Chicago White Sox vant med 83 seire og 53 tap, men det var slutten av sesongen, fordi World Series begynte før 1903.  Den første gangen de spilte i World Series var i 1906, når de slo Chicago Cubs i seks spill.
De vant World Series igjen i 1917, når de slo New York Giants i seks spill med hjelpe av Eddie Cicotte og "Shoeless" Joe Jackson.  I 1919, de var favoriserte til å vinne World Series mot Cincinnati Reds, men de tapte i åtte spill.  Etter en kriminell etterforskning, det ble fastsatt at de hadde fikset spillene.  Kommissæren Kenesaw Mountain Landis forbød åtte av spillerne på laget permanent, og det ble kalt Black Sox Scandal.
De kom ikke i den øvre halvdelen av American League før døden av Charles Comiskey, når sønnen hans, J. Louis Comiskey, ble eieren.  De spilte bra i årene fra 1936 til 1946, og igjen spilte de veldig bra fra 1951 til 1967, når de ble kalt, "Go-Go White Sox" på grunn av deres fokus på hastighet.  De hadde mange berømte spillere som for eksempel Minnie Miñoso, Nellie Fox, Luis Aparicio, Billy Pierce, og Sherm Lollar.  Lagets bestyrer var Al López fra 1957 til 1965.  Laget kom i den øvre halvdelen av American League åtte av hans ni år som bestyrer.  I 1959, de kom i første plass for den første gangen siden 1919.  De vant det første spillet av World Series, men Los Angeles Dodgers slo dem etter seks spill.
Gjennom de neste to tiårene, de hadde få gode år.  I 1972, spiller Dick Allen vant MVP i American League, og i 1977, laget vant 90 spill.  White Sox spilte ikke bra igjen inntil 1990.  Fra 1990 til 2005, laget vant 12 sesonger.  I 2004, Ozzie Guillén ble bestyreren, og de kom i andreplass.  I 2005, de vant Central Division og de slo Boston Red Sox i ALDS, og når de slo Los Angeles Angels etter fem spill, de vant American League før den første gangen siden 1959.  White Sox slo Houston Astros i bare fire spill i 2005 World Series, og det var den første gangen de hadde vunnet World Series siden 1917.  Etter 2005, de vant Central Division bare én gang mer i 2008.  De vant deres ni tusende spill mot Detroit Tigers på mandag, 21 september, 2015.
Respirasjon

Respirasjon eller åndedrett er en funksjon som utføres i åndedrettssystemet, en utveksling av gassene oksygen (O₂) og karbondioksid (CO₂) mellom levende organismer og omverdenen. Luft består imidlertid av mer enn O₂ (cirka 21 %) og CO₂ (cirka 0,04 %). Den består av mest nitrogen (N₂) (cirka 78 %), men også av argon (Ar) (cirka 0,9 %) og en rekke andre gasser i små kvanta.
Respirasjonen deles inn i to distinkte deler, gassutvekslingen, som er prosessen som transporterer oksygen og karbondioksid mellom blodet og atmosfæren, og den cellulære respirasjonen, som er den metabolske prosessen som ved hjelp av oksygen skaper energi gjennom oksidasjon og dannelse av karbondioksid. Hos mennesket er det vanlig å dele respirasjonen inn i faser, nærmere bestemt inspirasjon (eller inhalasjon) hvor luften trekkes inn i lungene, gassutveksling og cellulær respirasjon og til slutt ekspirasjon, hvor luften i lungene pustes ut.
Hos mennesket styres respirasjonen av egne områder i hjernestammen, og den viktigste faktoren for kontroll av respirasjonshastighet og -dybde (tidevolum eller tidalvolum, tilsvarer cirka 0,5 ltr. hos en voksen person) er hos friske personer blodets innhold av karbondioksid (CO₂), slik at det er en økt mengde CO₂ i blodet som stimulerer til økt respirasjon, og ikke mangel på oksygen.
Schnitlergården

Schnitlergården er et våningshus ved Sverres gate nr 15 på Kalvskinnet i Trondheim som på slutten av 1720-årene ble tatt i bruk av oberstløytnant Peter Schnitler. I 1729 stod Schnitlergården ferdig, og sammen med kona Sophia Meitzner og sine felles barn flyttet Schnitler inn. De ble boende i flere år, men i 1752 bygde det nyoppstartede Trondhjems Sukkerraffinaderi (Sukkerhuset) rett ved Schnitlergården og kjøpte gården av Schnitlers arvinger. Sukkerhuset og Schnitlergården fikk da en form for sammenkobling og i 1856 kjøpte Erich Christian Dahl både Sukkerhuset og Schnitlergården. I 1856 etablerte Dahl E. C. Dahls Bryggeri og brukte Schnitlergården som bryggeriets direktørbolig og kontorbygg.
Commando

Handling

John Matrix er forhenværende leder av en av Natos elite-operasjonsgrupper, kjent som "Silver Stars". Han lever nå en eremitt-tilværelse i villmarken sammen med sin datter. Han blir tvunget tilbake til den verden han har snudd ryggen til da hans 11-årige datter blir kidnappet av en fiende fra hans fortid. Kidnapperne stiller ham et ultimatum: Å drepe presidenten i Venezuela innen 12 timer. Hvis ikke dør datteren. Men Matrix har helt andre planer enn å fly til Venezuela. Han får uventet hjelp av en ung flyvertinne.

Om filmen

Filmen ble innspilt forskjellige steder i California.
I 2008 ble det utgitt en director's cut på DVD. Den er ca. to minutter lengre enn kinoversjonen.

Anmelderne

Filmen ble forholdsvis godt mottatt av kritikerne og har oppnådd 70 % på Rotten Tomatoes. Den amerikanske filmanmelderen Leonard Maltin gav den to av fire stjerner.

Økonomi

Filmen ble en moderat publikumssuksess. Den innbrakte 57,5 millioner dollar på verdensbasis, hvorav 35 millioner i USA alene. Den havnet på 25. plass over de mest innbringende filmene i USA i 1985 og på 7. plass over voksenfilmer (R-rated). 
Produksjonskostnadene var på ca 10 millioner dollar.

I Norge

Filmen ble forbudt på norske kinoer. En klippet versjon ble utgitt på video i mars 1988 med aldersgrense 18 år. 
CINERAMA gav den terningkast fire i 2000 og skrev følgende: «For edsvorne fans av Schwarzenegger kan vi anbefale denne filmen, men for de andre kan nok dette bli FOR mye muskler og skyting».

Nyinnspillinger

En russisk nyinnspilling kalt Den D, kom i 2008.
Liezi

Liezi (列子, pinyin: Lièzi, «Mester Lie») er et daoistisk klassisk skrift tradisjonelt tilskrevet filosofen Lie Yukou ca. 400 f.Kr., men i virkeligheten antakelig tilkommet først åtte hundre år senere, på 400-tallet. Liezi ble opptatt som et daoistisk kanonisk skrift under Tang-dynastiet, som en fullkomne tomhets klassiker.
Liezi inneholder bl.a. lignelsen Yu Gong flytter fjell.
György Károly

Biografi

Károly var eneste sønn av György Károly (1924–2003) og Ilona Szabó (1928–2014). Faren var slakter, og moren var skredder. Han vokste opp i Szigetszentmiklós, og etter å ha gått på grunnskolen der, fullførte han skolegangen i Budapest.
Etter å ha fullført geologistudiene på universitetet begynte Károly på 1970 å arbeide som forfatter. Hans første utgivelse var diktsamlingen Élet és Irodalom (“Liv og litteratur”). På 1980-tallet kom det ingen utgivelser fra hans hånd; først på 1990-tallet begynte han å skrive igjen.

Privatliv

Károly var gift med Annamária Szklenkay (født i 1958). Ekteparet fikk fem barn. Etter å ha bodd i Vác de første tyve årene av ekteskapet, flyttet familien til Pilis. Etter tre år der flyttet de videre til Szigetszentmiklós. Károly døde av en svulst i hjernen den 26. oktober 2018.
Projectplace

Projectplace (tidligere Prosjektplassen) er et webbasert verktøy for prosjektsamarbeid. Tjenesten, som er abonnementsbasert, leveres av det svenske selskapet Projectplace International AB. Tjenesten ble lansert i Sverige i 1998, og Norge i 1999, og var en av de første webtjenestene som ble solgt på betal-per-bruker-basis.
Projectplace tilbyr et delt arbeidsområde med ulike verktøy som underletter samhandling i prosjekter, utviklet utfra tankene rundt Social Project Management. Ingen installasjon er nødvendig, kundene betaler for tilgang til Projectplace via internett. Projectplace tilbyr blant annet en prosjektoversikt der man kommuniserer med prosjektgruppen, dokumenthåndtering med gjennomsynsfunksjoner, sakshåndtering, planlegging, møtebooking, kontaktliste og prosjektportefølje.
Prosjektverktøyet Projectplace finnes på syv språk: Norsk, svensk, dansk, engelsk, tysk, nederlandsk og fransk og har flere enn 600 000 registrerte brukere i 250 land.
Hysteria (album)

Bakgrunnshistorien

Albumet var opprinnelig gitt tittelen Animal Instinct, og innspillingene startet med «Mutt» Lange som produsent. Etter kort tid måtte Lange trekke seg fra prosjektet, og Def Leppard hentet inn Jim Steinman, kjent fra blant annet albumet Bat Out of Hell med Meat Loaf. Steinman skulle sørge for et pompøst og storslagent lydbilde, noe hans sanger var kjent for. 
Uheldigvis for bandet var Steinman inne i en «rå rock and roll-fase», og det viste seg etterhvert at bandet og Steinman hadde totalt forskjellige visjoner om albumets lydbilde. Senere kunne Joe Elliott konstatere og trøste seg med at «Steinman skrev Bat Out of Hell, det var Todd Rundgren som produserte albumet...». Etter dette ble Langes lydtekniker Nigel Green hentet inn uten at dette ga noen resultater, og prosjektet ble midlertidig lagt på is.
Rick Allen var med i en bilulykke 31. desember 1984 og mistet venstre arm. Etter et lengre sykehusopphold bestemte Allen og de andre i bandet at han skulle fortsette som trommeslager. Dermed måtte Allen lære seg en ny teknikk – å bruke venstre fot i stedet for venstre arm. Det ble utviklet et MIDI-system som muliggjorde dette via pedaler. Da Allen var klar, var også Lange klar til å produsere, men innspillingene ble utsatt da Lange selv var utsatt for en bilulykke. I 1986 fikk Elliott kusma, noe som ytterligere forsinket innspillingene. 
Etter at albumet var ferdiginnspilt i januar 1987 brukte Lange tre måneder på miksingen. 3. august 1987 ble albumet endelig utgitt, og på albumcoveret gir Def Leppard fansen en unnskyldning for den lange ventetiden og lovte at de aldri skulle måtte vente så lenge på et nytt Def Leppard-album igjen. Dessverre var dette noe bandet ikke kunne holde da gitarist Steve Clark døde under forberedelsene til det neste albumet.
Feisel

Feisel er en mellomting mellom en stor hammer og en liten slegge til bruk ved håndboring i fjell og stein. Betegnelsen skriver seg trolig fra tysk Fäustel (liten berghammer) og ble bragt til Norge av de tyske bergmennene som kom til sølvverket på Kongsberg fra 1623.
Den har slagflate i begge ender av hodet. Som redskap ble feisel benyttet til å slå på minebor. Hodet av jern kunne ha ulik tyngde og lengde på skaftet avhengig bruksmåte. Skaftet var av treverk (helst ask) og var glattpolert for å gli lett i hånden. Slagflaten på hodet var lite og feiselen ble ofte løftet over hodet for hvert slag noe som krevde god treffsikkerhet. Feisel til enhåndsbruk kunne ha et skaft på rundt 50 centimeter, mens for tohåndsbruk («postfeisel») der en annen holdt boret kunne ha et skaft på 100 centimeter. Fra Tjølling fortelles at de som brukte en tung feisel (2,5 kg) med en hånd holdt litt inn på skaftet og støttet den andre enden mot magen der jakken ofte hadde påsydd en lapp av lær til beskyttelse («bankelapp»). En mann som boret alene uten hjelp til å snu boret ble i Tjølling kalt «enboring» eller «enpeising». På Raumabanen sa man «einpikke» når en mann jobbet alene ved så løfte feiselen med en hånd og snu boret med den andre. «Poste» var når en mann svingte «dobbelfeiselen» med begge hender og en snudde boret. I et dypt borehull kunne boret hoppe rundt i hullet av seg selv og da kunne ta to mann slå vekselvis uten hjelp til å snu boret. For sølvgruvene på Kongsberg beskrev Morten Thrane Brünnich elleve forskjellige typer «feisel» til ulike bruksområder, der «haandfeisel» var en av de letteste med 1 til 3 pund vekt.
Ved Bergensbanens anlegg ble boring i hovedsak utført med feisel og bor. I Gravhalstunnelen ble i maskinboring tatt i bruk. På Raumbanens anlegg ble borearbeidet utført for hånd. Ved anlegg av Trollstigveien ble brukt dynamitt til sprengning etter håndboring. Ved bruk av tynt bor klarte to mann å bore 3 meter hull i løpet av en arbeidsdag. Den ene mannen svinge feiselen mens den andre snudde boret. På Ofotbanen ble det brukt maskiner til boring etter at det var satt opp kraftverk i Abiskojåkk og strømledninger strukket til anlegget. Når strømforsyningen sviktet gikk rallarne tilbake til feisel og bor. Det var vanlig at den som snudde boret sang for å holde takten.
Rallarene kunne ha feiselen som en viktig privat eiendel og tok den med seg fra anlegg til anlegg.
På anlegg i Norge ble feisel og bor brukt til etter andre verdenskrig.

Kilder

Børresen, A.K., Fra feisel og minebor, Nettavisen for geomiljøet, 181-2009.
Constancia (Uruguay)

Transport

Ruta 3 forbinder La Constancia med Paysandú, Salto, Artigas og Colonia.
Høyderisser

En høyderisser er et instrument som brukes til måle og merke høyder f.eks. på et arbeidsstykke av metall. En høyderisser kan ha en Nonius-skala.
White trash

White trash er en nedsettende amerikansk engelsk rasistisk begrep som brukes om fattige hvite, spesielt i byene i sørstatene. Betegnelsen viser til en lavere sosial klasse innenfor den hvite befolkningen med en lav levestandard. Det brukes ofte om folk som lever på ytterkantene av den sosiale orden, og som er sett på som farlige, kriminelle, uforutsigbare og uten respekt for rettsvesenet eller andre myndigheter.
Det brukes vanligvis i rasistisk henseende, men brukes også av hvite i arbeiderklassen som en spøkefull beskrivelse av deres livsstil.
MF «Svelviksund»

Ferjeselskapet

AS Ferjeselskapet ble stiftet 29. juni 1931, for å drive bilferge over Oslofjorden mellom Storsand i Hurum og Drøbak i Frogn. I 1971 ble det ført forhandlinger med Vegdirektoratet om overtagelse av fergesambandet Svelvik – Verket. Overtagelse av sambandet skjedde i 1972.
I år 2000 skiftet selskapet navn fra A/S Bilferjen Drøbak-Hurum til AS Ferjeselskapet Drøbak-Hurum-Svelvik. Til daglig brukes navnet «Ferjeselskapet» eller FDHS.
Det historiske museet om Taipingriket

Det historiske museet om Taipingriket (kinesisk: 太平天国历史博物馆) er et museum med gjenstander fra Taipingopprøret i Kina. Det ligger i Nanjing i Folkerepublikken Kina.
Bygningen var opprinnelig et palass for den første av Ming-dynastiets herskere, Hongwu-keiseren (1328–1398). I 1853 ble det residens for Yang Xiuqing, en av taipingopprørernes militære ledere. I 1958 ble det omgjort til museum.
Gruveulykken i Pretoria i 1910

Gruveulykken i Pretoria Pit var en gruveulykke som inntraff 21. desember 1910 da det oppsto en kraftig underjordisk eksplosjon i en kullgruve i Westhoughton, Lancashire, mellom Wigan and Bolton nordvest i England. Anlegget var kjent som Pretoria Pit og sysselsatte i 1910 rundt 2500 arbeidere under firmaet Hulton Colliery Company.
Morgenen 21. desember gikk rundt 900 arbeidere på dagskiftet, og disse fordelte seg i gruvas fem hovedårer som bar navnene Trencherbone, Plodder, Yard, Three-Quarters og Arley
Kl. 7:50 inntraff en eksplosjon i Plodder-åren som ble antatt å ha skyldtes oppsamling av gasser etter at et tak kollapset dagen i forveien. Av de 345 arbeiderne som hadde forflyttet seg inn i denne delen av gruven ble kun fire brakt overlevende til overflaten. To av de overlevende døde senere av skadene de hadde pådratt seg. I tillegg omkom en arbeider fra Arley-åren samt en person som deltok i redningsarbeidet.
Ulykken er den verste som har rammet kullfeltet i Lancashire, og den tredje verste i Storbritannias historie. Lokalsamfunnene i nærheten ble hardt rammet av tragedien, og en innsamlingsaksjon ble organisert til inntekt for de etterlatte. Totalt ble 145.000 pund samlet inn.
Et minnesmerke for de omkomne er reist i Westhoughton hvor mange av dem bodde. En minnestund avholdes på dette stedet årlig.
I 2009 ble det utgitt en bok fra forlaget Peakpublish, skrevet av Andrea Finney fra Westhoughton. Hun tok utgangspunkt i dagboken til hennes tippoldemor samt mange andre gjengivelser fra personer som opplevde tragedien.
Grunnkretser i Klepp kommune

Grunnkretser i Klepp kommune er delområder og grunnkretser som seksjonerer Klepp kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Lodin Lepp

Lodin Lepp var en norsk lendmann (baron) på 1200-tallet. Han fungerte som kongens sendemann («diplomat») til utenlandske hoff ved flere anledninger.
I 1258 fulgte han Håkon Håkonssons datter Kristín til Castilla, hvor hun giftet seg med Felipe, bror av kong Alfonso X av Castilla. I 1262 reiste han i kongens oppdrag med jaktfalker og andre gaver til kalif Muhammad I. al-Mustansir av Tunis. Han ble også sendt til Egypt.  I 1281, da han var medlem av formynderregjeringen for Eirik Magnusson, fikk han den utakknemlige oppgaven å innføre norsk lov på Island. Han døde i 1288.
I Bergen har han fått en gate oppkalt etter seg (Lodin Lepps gate)> En av bygårdene på Bryggen kalles Leppen (Bryggen 9), hvilket antas å være oppkalt etter ham. Den nåværende gården er oppført 1902, så det er en langt tidligere gård som antas å ha vært eid av Lodin Lepp på 1200-tallet.
Friedrichstadt-Palast

Friedrichstadt-Palast er et revyteater med moderne sceneteknologi. Det ble bygget i Berlin Mitte i 1984. Teatret er et av Europast fremste i sin sjanger. Et av de karakteristiske trekkene er den tradisjonelle cancan-dansen.

Det første bygget

Historien til Friedrichstadt-Palast strekker seg helt tilbake til en tidligere markedshall som lå omtrent 200 meter sørvest for dagens bygg. Den offisielle adressen i 1867 var Am Zirkus 1.
I 1873 ble bygget omgjort til en sirkusarena med 5000 sitteplasser. I årtiene som fulgte opptrådte Sirkus Salamonsky, Sirkus Renz og Sirkus Shumann her, til stor glede for berlinerne.
I 1910 hadde markedshallen blitt omgjort til en stor arena, og Max Reinhardt satte opp de første teaterforestillingene. Reinhardt bestemte seg for å bygge om huset og tilpasse det til sine nye formål. Det ble gjenoppbygget av den kjente arktitekten Hans Poelzig. Bygningen (Großes Schauspielhaus) hadde en dreiescene med en diameter på 18 meter og en bevegelige forscene. I tillegg kom moderne belysning og tekniske effekter.
Den nye teatersjefen Erik Charell satte opp moderne varieté i 1924. Han hentet inn stjerner som the Comedian Harmonists og La Jana. Under nazistene ble teateret kalt Theater des Volkes (Folketeateret). Nå var det lette operetter som ble fremført.
Tidlig i 1945 ble bygget påført store skader på grunn av gjentatte flyangrep. Etter krigen, i mai 1945, ble huset gjenåpnet av artisten Marion Spadoni. Nå fikk det navnet Palast Varieté og hadde 3500 sitteplasser. For første gang sto det et barneensemble på scenen.
I 1949 tok Berlin by over lokalene, og huset fikk tilbake sitt opprinnelige navn, Friedrichstadtpalast.
Den 29. februar 1980 ble bygget stengt på grunn av skader i grunnmuren og støttesøylene. Så snart ensemblet hadde flyttet til det nye bygget i 1985, startet rivingen av den nesten 120 år gamle bygningen.

Teatret i dag

I dag er Friedrichstadt-Palast det største og mest moderne revy teatret i Europa. Det nye Friedrichstadt-Palast åpnet den 27. april 1984. Det er 80 meter bredt, 110 meter langt og rommer hele 195 000 kubikkmeter.
I den store hallen til Friedrichstadt-Palast vises det stadig nye forestillinger. Den har en setekapasitet på 1895 plasser. Scenegulvet på 2854 kvadratmeter er det største i verden. Den 24 meter brede buen over forscenen er den bredeste i Europa.
Friedrichstadt-Palast har et unikt program som strekker seg fra barneforestillinger til gjestefremførelser, festivalgallaer og mye mer. Palast har spesialisert seg på komplekse og fantastiske forestillinger som bruker moderne lyssetting og sceneteknologi, over hundre utøvere og sensasjonelle akrobatiske numre.
Etter store investeringer på flere millioner euro er Friedrichstadt-Palast fremdeles Europas største og mest moderne revy teater. I dag er Friedrichstadt-Palast både kjent for sitt enestående program, og sin størrelse. Her lever Berlins store varietétradisjon videre i beste velgående. Det er tilnærmet ingen dialoger på scenen, noe som gjør showene attraktive også for internasjonale tilskuere.